
Mi mozgatja a magyarországi CDS-felárak alakulását? - A CDS-felárak komponens elemzése

Dolgozatomban arra keresem a választ, hogy a külföldi befektetők Magyarország hitelkockázatára vonatkozó megítélése mögött milyen mozgatórugók rejlenek. Ezen tényezők azonosításához a CDS-felárakat, (mint az ország hitelkockázatának legpontosabb mutatóját) 3 komponensre bontottam (globális, régiós, országspecifikus). A komponensek idősorában megjelenő fordulópontokból kiindulva azonosítottam a központi kérdés megválaszolása szempontjából releváns tényezőket, eseményeket. A fordulópontokra vonatkozóan szinte kivétel nélkül tudtam valamilyen eseményt csatolni, mely nagy valószínűséggel a CDS-felár változása mögött állt. Az eredmények alapján azt jelenthetjük ki, hogy a 2008. január – 2010. június közötti időszakban az országspecifikus változások, csupán a globális sokkokra való érzékenyebb reagálásból fakadnak. Míg 2010 júniusa után egy nagyobb mértékű országspecifikus tényező alakult ki a kormány kommunikációjának, illetve lépéseinek hatására, melynek nagyságát a kormány jövőbeli strukturális programjával kapcsolatos befektetői várakozások alakították a későbbiekben.



